khistorydata/jeongjo-sjw-relations huggingface dataset:
정조 4년
庚子六月初十日。兼春秋洪光一。禁府啓目。昌原前府使張鉉佐。莫重殺獄。不卽檢驗。反爲拘留屍親。以開私和之路。末又不報營門。直施刑訊。勒捧拷音。以爲遮掩之地者。俱係不法。議處。何如。傳曰。渠之能文。雖無此供辭。已自知之是隱則。幺麽武弁。敢生罪中免罪之計。飾辭張皇。綴文波瀾者。究厥情狀。誠極巧惡。雖從官吏之分。不施償命之律。而此等殘暴之吏。不可遞然酌放。原供辭勿施。更令從實直招。此事比前所犯。大小雖甚懸殊。其爲所係民命之事。一也是置。更良發問目。嚴問口招爲乎矣。設置王府。果不能取服負罪之一守令乎。卿等除尋常着念盤問爲良如敎。
정조 4년
行都承旨鄭昌聖病。左承旨未差。右承旨沈豐之坐直。左副承旨申大升坐。右副承旨沈念祖坐。同副承旨李敬養坐直。注書二員未差。假注書趙興鎭仕洪光一仕直。事變假注書吳泰賢仕。
정조 4년
沈豐之啓曰。刑曹判書尹東暹。除拜後過三日不爲出肅。依定式推考警責。仍卽牌招察任。何如。傳曰。允。
정조 4년
沈念祖啓曰。入啓文書之所用紙地。自有恒品。今日巡監軍單子紙色。有違常例。而捧入時急。雖不得退却。當該兵曹入直堂郞不察之失。不可無警。推考。何如。傳曰。允。
정조 4년
申大升。以都摠府言啓曰。副摠管李明運。以御營中軍。軍兵等中日試放事。南小營晝仕出去之意。敢啓。傳曰。知道。
정조 4년
沈念祖啓曰。合辭方張之時。憲府無詣臺之員。事甚未安。除在外外。呈告人員。竝卽牌招。何如。傳曰。允。
정조 4년
傳于沈豐之曰。輪對官入侍。
정조 4년
申大升。以訓鍊都監言啓曰。本局分授都城敦義門北邊體城頹毁處。今方改築。所入石子。東郊蘆原近處。浮出取用之意。敢啓。傳曰。知道。
정조 4년
大司諫李養鼎。司諫金履禧。獻納尹長烈啓曰。臣等俱以庸魯之資。猥忝淸朝耳目之任。夫豈有一分堪承之望。而只緣懲討義重。冒沒蹲據。反顧愧恧。若無所容。乃於昨日。鎭厚應坐支屬島配事連啓。臣等雖不詣臺。而僚臺以改措辭連啓之意。依例通報於臣等。故臣等亦以無異同之意。答送矣。及伏承聖敎下者。誨責備至。至有傳啓臺臣遞差之命。臣等萬萬惶縮。不知所措。連啓之際。初旣與聞。則何可諉以未及聯參。同罪倖免。晏然自恕乎。揆以臺體。去就一節。非所可論。昨緣日暮。今始來避。所失尤大。請命遞斥臣等之職。答曰。依啓。
정조 4년
掌令柳孟養啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件七件事。亟停勿煩。
정조 4년
漢城判尹兪彦鎬疏曰。伏以臣每拘懇迫之私。未竭瞻依之誠。抱玆耿耿。日夕靡寧。向因史役時急。促敎洊降。適會母病少間。不以此時暫膺。則蔑分任情。罪益難逭。於是乎章皇就途。冒沒行公。而史事尙遠於完了。兼銜輒侈於靡爾。遲徊累旬。不敢言私。至於內局之任。尤是區區報效之地。庶殫夙夜之勞。少慰依戀之忱。而臣母病添之報。今又至矣。蓋篤老綿綴之氣。長在枕席。値玆劇熱。將攝失宜。舊證如期。而發新𧏮又乘其虛。似瘧非瘧。寒熱交攻。寢食都廢。氣息懍然。臣久曠定省之餘。忽聞此報。方寸煎熬。不遑他顧。玆敢冒進短章。徑尋鄕路。伏乞聖慈。特加矜諒。亟命鐫解臣本兼諸職。以便省護。仍治臣擅行之罪。以嚴邦憲焉。臣無任屛營祈懇之至。答曰。省疏具悉。卿其勿辭。往護母病。竢少間上來行公。
정조 4년
庚子六月十一日辰時。上御誠正閣。輪對官入侍時。掌苑署別提安祐。養賢庫奉事金命彦。典牲署奉事金履錫。造紙署別提李尙淵。典獄署參奉金象行。同副承旨李敬養。假注書洪光一。記事官李𤧣金載瓚。以次進伏訖。上命輪對官進前。祐進伏。上問履歷。祐曰。始仕禮賓參奉矣。上曰。爾之初入仕時。銓官誰也。祐曰。鄭羽良矣。上問職掌。祐曰。臣掌生果矣。上曰。遺在幾何。祐曰。生栗四百一石三斗。紅柿五萬八千六百七十介。生果一萬二千一百七介。石榴六千五百五十二介。上問所懷。祐曰。臣無所懷。命彦進伏。上問職掌。命彦曰。臣養賢庫入直矣。上曰。遺在幾何。命彦曰。飯米三百九十石矣。上問所懷。命彦曰。臣無所懷。履錫進前。上問職掌。履錫曰。臣掌牲色。上曰。遺在幾何。履錫曰。猪牲三百三十口矣。上問所懷。履錫曰。臣無所懷。上曰。犧牲肥澤乎。履錫曰。肥澤矣。尙淵進前。上曰。爾是誰子孫也。尙淵曰。臣之高祖。爲訓鍊僉正矣。上曰。遺在幾何。尙淵曰。咨文紙八十三張矣。上問所懷。尙淵曰。臣無所懷。象行進伏。上曰。始仕於何銓官也。象行曰。削黜罪人洪樂純銓曹時爲之矣。上曰。職掌不須問也。獄內多弊。侵虐無辜之端。比比有之。設置獄官。何等法意。而慢不知此。極爲駭然。近則此弊。如何。象行曰。臣頃伏見判付辭緣。只增惶悚矣。上曰。汝之入直時無弊乎。象行曰。似無弊矣。敬養曰。筵奏事體。何等嚴重。而典獄參奉金象行。獄弊詢問之下。敢以近則似無漫漶仰對。事甚駭然。推考。何如。上曰。依爲之。出擧條上曰。此事便屬令前矣。予以三令五申之意。丁寧飭喩。爾須出去申飭也。此後更有如此之事。則當各別處分矣。上曰。左承旨推考傳旨捧入乎。敬養曰。有傳旨姑置之命。故臣不敢遽然捧入矣。命書傳敎曰。未知其有何情勢。而一日三違。大關紀綱。左承旨李亨逵。遞差。命退。請臣以次退出。
정조 4년
行都承旨魚錫定在外。左承旨金文淳坐。右承旨徐有防坐。左副承旨沈豐之坐直。右副承旨申大升坐。同副承旨沈念祖坐直。注書二員未差。假注書趙興鎭病洪光一仕直。事變假注書吳泰賢。仕。
정조 4년
徐有防啓曰。明日乃是初伏。自明日至處暑間。視事頉稟之意。敢啓。傳曰。知道。
정조 4년
又啓曰。來十六日儒生殿講。取稟。傳曰。停。傳于徐有防曰。政事當日爲之。吏曹參議前望單子入之。
정조 4년
又傳于曰。承旨入侍。吏曹參議前望單子入之。李敬養落點。
정조 4년
徐有防啓曰。吏曹參議李敬養。旣在闕中。不爲肅謝。直爲出去。事甚未安。推考警責。何如。傳曰。允。
정조 4년
以吏曹參議李敬養牌不進罷職傳旨。傳于徐有防曰。只推。更爲牌招。
정조 4년
沈豐之。以兵曹言啓曰。明日本曹褒貶時。堂上不可不備員。而參判未差。參議尹勉升。方在待罪中。參知金蓍耇。今方入直。他無推移磨勘之員。參判有闕之代。令該曹。以在京無故人。口傳差出。待下批牌招。以爲同參之地。何如。傳曰。參議遞差。與未差之代。今日政擇差。
정조 4년
有政。吏批。判書金鍾秀進。參判徐浩修進。參議李敬養進。承旨沈豐之進。以李鎭衡金文淳徐有防爲承旨。李壽勛爲大司諫。洪彦喆爲司諫。趙鎭衡爲獻納。李性吾爲正言。金履禧爲副修撰。李𡊠爲兵曹參判。朴祐源爲兵曹參議。鄭彦昇爲宗廟令。丁俔祖爲校書。校理李集星爲繕工假監役。具世勣爲靈光郡守。李宅源爲陜川郡守。
정조 4년
兵批。判書金華鎭病。參判參議未差。參知金蓍耇入直進。承旨沈念祖進。以許侙金光宇具世德金聲九金履禧爲副護軍。李萬恢徐晦修徐有防申景濬李養鼎鄭象仁申思運李亨逵鄭志儉尹勉升李晉圭沈觀之尹長烈爲副司直。徐有鍊爲副司果。
정조 4년
傳于沈念祖曰。新除授兵曹堂上。牌招推移入直。
정조 4년
申大升啓曰。合辭闕啓。事甚未安。今日政新除授諫院諸臺。竝待下批牌招。何如。傳曰。允。
정조 4년
以行都承旨李鎭衡牌不進推考傳旨。備忘記。聞有實𧏮。可知其未蘇。勿推。今姑許遞。
정조 4년
傳于沈豐之曰。都承旨前望單子入之。都承旨前望單子入之。魚錫定落點。
정조 4년
傳于沈豐之曰。解由勿拘。
정조 4년
徐有防啓曰。假注書趙興鎭。身病猝重。勢難察任。今姑改差。何如。傳曰。允。
정조 4년
趙興鎭改差代。以朴鎤爲假注書。
정조 4년
傳于沈念祖曰。兵曹參知口傳差出。
정조 4년
吏曹口傳政事。以鄭志儉爲兵曹參知。
정조 4년
沈豐之。以訓鍊都監禁衛營御營廳言啓曰。月覲門東邊宮墻頹毁處。今已畢築之意。敢啓。傳曰。知道。
정조 4년
又以御營廳言啓曰。本廳分授月覲門東邊宮墻頹毁處。今已畢築矣。把守軍依例撤罷。集春營還入直之意。敢啓。傳曰。知道。
정조 4년
傳于申大升曰。禮房承旨入侍。
정조 4년
持平沈商賢啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件七件事。亟停勿煩。
정조 4년
庚子六月十二日。兼春秋張顯慶。進賀兼謝恩正使錦城尉朴明源。副使行副司直鄭元始狀啓。臣等一行。到平壤府。奏表文及咨文査對之由。已爲馳啓爲白有在果。本月初八日到安州牧。初九日與書狀官臣趙鼎鎭。査對官安州牧使臣申應顯。魚川察訪朱萬离眼同。奏表文及咨文。更爲査對。則別無差誤處是白乎等。以緣由馳啓爲白臥乎事。
정조 4년
庚子六月十二日辰時。上御誠正閣。奎章閣堂郞入侍時。提學金鍾秀鄭民始徐浩修。直閣金宇鎭。待敎徐龍輔。右承旨沈豐之。假注書洪光一。記事官李𤧣金載瓚。以次進伏訖。上曰。戶房誰也。豐之曰。右副承旨沈念祖也。命書傳敎曰。近以農形雨澤狀啓觀之。海西一道。雖謂之闕閣。誠非虛語。旣欠詳審。多忽體叚。推此一事。固已萬萬寒心。而又以目下事言之。莫曰簿書之際也。名以奏御文字。況是藩臣封奏。則有此無前駭眼之事。其在尊朝廷杜後弊之道。罷削之典。烏可已也。然猶念民邑迎送之弊焉。黃海監司尹坊。姑先從重推考。以此意自政院措辭飭諭。上曰。狀啓初不塡月日。入京後塡書。此所謂燕王何以知之者也。狀啓出納之際。不能審愼。乃至自上致察。該房極爲非矣。仍命注書。持傳敎出頒。賤臣光一。承命出頒。鍾秀曰。奎章閣完議。未及出草。而條件當先稟定矣。宗簿寺扁額。卽肅廟御筆矣。上曰。異常矣。浩修曰。肅廟朝權愈啓稟矣。上曰。暎華堂上樑文。卽大提學權愈所作矣。列聖御製。亦權愈所纂成之乎。上曰。御筆奉於奎章閣。似合宜矣。鍾秀曰。然矣。上曰。規模旣正。則後人當按而行之矣。鍾秀曰。直閣。以吏弘爲之事下敎。今以曾經玉堂吏郞人爲之。何如。上曰。以玉署爲之。好矣。鍾秀曰。直閣。以曾經玉堂人。待敎。以翰注及說書通望人薦狀事。閣志中釐正。何如。上曰。依爲之。出擧條民始曰。若無兩館提學。則奎章閣提學。當擧行矣。上曰。代撰。亦以知製敎爲之。況提學乎。一體施行。可也。命書傳敎曰。文衡及時任文任有故之時。出韻考試等事。以內閣提學牌招擧行。已有定式。應製文字之事。亦爲准此定式。該房知悉。鍾秀曰。城外擧動時。本閣堂郞。依經筵班例。成班矣。城內擧動時。雖無經筵班。本閣郞廳。旣進參於侍臣班。則堂上似當成班進參於政院之後。閣志今方修正。故敢稟矣。上曰。城內一體爲之。可也。出擧條鍾秀曰。貶坐時褒貶單子。郞廳捧入乎。上曰。依爲之。鍾秀曰。奉命在外時。以貶坐不參爲中。可悶矣。乙酉年吏判上達。公故不參。勿爲題中事定式矣。上曰。以公頉懸之。可也。鍾秀曰。御製及綸音直下本閣者。本閣郞廳記錄。直下政院者。禮房承旨。下番翰林記錄。傳之本閣。本閣郞廳。一朔分二次編次後。諸堂郞會議修整。何如。上曰。依爲之。上曰。書吏除本司。若有罪。則竝與本府汰去。然後可爲畏戢之道矣。若本閣書吏。無事而徒食厚祿。則他司書吏。正如有庳之民奚罪者也。此亦當有定式矣。鍾秀曰。書吏來歷。不可不審。而文筆當取才矣。上曰。取才。可也。鍾秀曰。召對有特敎。則直閣入參。何如。上曰。好矣。民始曰。兼經筵則雖似有礙。而若有特敎。使之入參。則郞廳入參。亦似好矣。上曰。以我國言之。肅廟朝出書肆。今則無之矣。民始曰。直提學似不關於校書館矣。上曰。似然矣。民始曰。此等事當釐正矣。上曰。官員。制下人之道。亦當留意矣。厥漢輩。本是頑吏。千罪百惡。皆有之矣。民始曰。然矣。鍾秀曰。我朝官制。堂下官有兼官。則必有實官。元無無實官。只有兼官之例。而獨本閣之直閣與待敎。無實官。而只有兼銜。有違官制。今若以直閣待敎。爲實職。而只於有實職人除拜時。許令兼帶。則似爲允當。他司亦或有有實職則爲兼銜。無實職則爲實職之例矣。此事有關官制。臣方待罪銓曹。故敢達。上曰。依爲之。出擧條豐之曰。詢問之下。戶房承旨。誤以右副仰對。臣竊惶恐待罪。上曰。何待罪之有。上曰。承旨闕誰也。豐之曰。都承旨。左承旨有闕矣。命書傳敎曰。呈辭承旨許遞。今日政差出。命書傳敎曰。旣有筵敎。此後凡於朝廷典禮。有博考之擧。而令本閣一體爲之。則本閣依弘文館例擧行。又如文苑事。有文任獻議之命。則內閣提學。不待別般提敎。同爲獻議事。定式施行。政院與本閣。以此知悉。作爲古常。又於典禮考據之際。或有異同之論。或以在家在外不參。則許令以箚以疏間。詳陳意見事。竝令知悉。豐之曰。新除授承旨及吏曹參議。待下批。牌招察任。何如。上曰。依爲之。出擧條新除授承旨及吏曹參議。待下批牌招察任事。榻前定奪命退。諸臣以次退出。
정조 4년
庚子六月十二日申時。上御誠正閣。禮房承旨入侍時。左承旨徐有防。假注書洪光一。記事官李𤧣金載瓚。以次進伏訖。上命書傳敎曰。新除授都承旨。待下批牌招察任。命書傳敎曰。承旨房仍。上曰。朴祐源之病。近則如何。有防曰。尙今未差。而其母之病。亦不輕云矣。有防曰。今十五日常參。與上前開拆相値。一依戊申年前例。常參頉稟爲之乎。上曰。出擧條。可也。有防曰。臣卽時出擧條乎。上曰。自政院啓稟。可也。仍命賤臣光一曰。俄者奎章閣式例。擧條盡書之乎。賤臣光一仰對曰。盡書矣。上曰。速入之。可也。命退。諸臣以次退出。
정조 4년
行都承旨李性源坐。左承旨李亨逵坐。右承旨徐有防坐直。左副承旨未差。右副承旨沈念祖坐。同副承旨李東泰坐直。注書二員未差。假注書洪光一仕徐美修仕直。事變假注書吳泰賢仕。
정조 4년
徐有防啓曰。藥房都提調鄭弘淳。爲承候來待矣。傳曰。入侍。
정조 4년
藥房提調前望單子入之。洪樂性落點。
정조 4년
徐有防啓曰。自今日至處暑間。視事昨已頉稟。而取考戊申年日記。則朔望常參。不爲竝入於頉稟中。有事則頉稟。無故則擧行。今番則。何以爲之。敢稟。傳曰。依前例爲之。
정조 4년
備忘記。嫌路太廣。終非美事。事係自己先故切近之嫌。則朝家亦豈無體諒。而至於可已不可已之事。曾不顧忌。如是之煩浼。此習卽不敢售於先大王在宥之時也。胡今肆恣之至此乎。此亦慢朝廷之一端。俄者牌招之命。猶涉曲循。勿施。左承旨金文淳。爲先罷職。下義禁府推考。
정조 4년
備忘記。前牧使兪彦鉉。承旨除授。
정조 4년
李亨逵啓曰。新除授同副承旨兪彦鉉。卽爲牌招。何如。傳曰。允。
정조 4년
傳于李亨逵曰。承旨房仍。
정조 4년
李亨逵啓曰。新除授同副承旨兪彦鉉。方在奪告身中。何以爲之。敢稟。傳曰。蕩滌。
정조 4년
假注書朴鎤在外代。以徐美修爲假注書。
정조 4년
李亨逵啓曰。同副承旨兪彦鉉。以前任尙州牧使。方在解由未出中。何以爲之。敢稟。傳曰。勿拘。
정조 4년
吏曹參判參議前望單子入之。鄭民始朴祐源落點。
정조 4년
吏曹正郞前望單子入之。金宇鎭黃鼎源落點。
정조 4년
李亨逵啓曰。合辭闕啓。已至多日。事甚未安。今日政新除授臺諫。竝待下批牌招。何如。傳曰。允。
정조 4년
沈念祖。以兵曹言啓曰。本曹佐郞洪柱翼。身病猝重。累度呈狀乞遞。宿衛重地。不可久曠。今姑改差。何如。傳曰。允。
정조 4년
有政。吏批。判書金鍾秀進。參判鄭民始進。參議朴祐源疏批未下。承旨徐有防進。以李性源李亨逵李東泰爲承旨。宋煥喆爲大司諫。沈命德爲司諫。李濟萬爲持平。李時秀爲獻納。宋民載姜爲正言。金魯鎭爲同經筵。洪彦燮爲三登縣令。成穎爲奉常正。洪樂淵爲兵曹佐郞。韓光植爲禮曹佐郞。
정조 4년
兵批。判書金華鎭褒貶坐起進。參判李𡊠入直進。參議金蓍耇。參知鄭志儉褒貶坐起進。承旨沈念祖進。副司直鄭昌聖李鎭衡。
정조 4년
有政。吏批啓曰。本曹郞官。今當差出。而獻納通擬之人。只有二人。以二望擬入之意。敢啓。傳曰。知道。以李時秀爲吏曹佐郞。行都承旨李性源。左承旨李亨逵。右承旨徐有防。同副承旨李東泰。
정조 4년
傳于李東泰曰。承旨前望單子入之。
정조 4년
徐有防。以奎章閣言啓曰。本閣直提學徐浩修。時無職名。令該曹口傳付軍職。何如。傳曰。允。
정조 4년
大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。校理姜忱。副校理朴天行。正言宋民載。修撰尹尙東權以綱。副修撰徐鼎修啓曰。請喬桐府黜置罪人鄭致達妻。夬正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。夬正王法。請削黜罪人洪樂純。爲先中途付處。措辭竝見上答曰。不允。
정조 4년
大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。正言宋民載啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭竝見上答曰。不允。第六件七件事。亟停勿煩。
정조 4년
掌令柳孟養啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王府。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。夬施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭竝見上答曰。不允。第六件七件事。亟停勿煩。
정조 4년
正言宋民載啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。設鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。更加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。措辭竝見上新除授正言柳協基。時在洪忠道公山地。請斯速乘馹上來事。下諭。前啓請鎭厚之支屬應坐者。亟施絶島散配之典事。停啓。答曰。不允。第九件事。亟停勿煩。下諭事。依啓。
정조 4년
都承旨魚錫定疏曰。伏以臣逬伏江郊。木石爲居。今此新命。出於望外。臣誠惝怳感激。罔知攸措。正宜收拾神魂。以伸叩謝恩命。而同僚以臣之故。至被嚴譴。則揆以處義。其可恬然承膺耶。坐違召命。方切惶懍。第伏見傳敎下者。臣尤感隕罔極。糜粉何報。聖恩雖隆。私義已礙。反覆揣量。冒膺無路。玆敢隨詣闕下。略陳短章。伏乞聖慈。俯垂諒察。亟遞臣職。仍治違逋。以肅朝綱。以安私分。千萬幸甚。答曰。省疏具悉。所引理難强迫。今姑許遞。
정조 4년
左副承旨申大升疏曰。伏以臣與新除授都承旨臣李性源。有舅甥應避之嫌。揆以法例。在下當遞。玆敢援例陳章。徑出禁扃。伏乞聖明。俯垂諒察。亟許鐫改。俾存公格。仍治臣擅離之罪。以肅朝綱。不勝幸甚。答曰。省疏具悉。疏辭下該曹稟處。
정조 4년
同副承旨兪彦鉉疏曰。伏以臣於被罪蟄伏之中。忽伏蒙承宣特除之命。繼而天牌狎臨。臣於是。驚惶震越。不知措躬之所也。念臣不過常調一老蔭耳。銀臺喉舌之任。地望何如。而遞及於千不近萬不似之身耶。況臣與都承旨臣魚錫定。右承旨臣沈豊之。有姻婭應避之嫌。揆以法例。自在當遞之科。玆敢隨詣闕外。冒死仰籲。伏乞聖明。俯加諒察。卽許鐫遞。以存公格。以安私分。不勝萬幸。答曰。省疏具悉。疏辭下該曹稟處。
정조 4년
右承旨沈豊之疏曰。伏以臣與新除授都承旨臣魚錫定。有從娚妹應避之嫌。揆以法例。在下當遞。玆敢援例陳章。徑出禁扃。伏乞聖明。特許遞改。以存公格。不勝幸甚。答曰。省疏具悉。疏辭下該曹稟處。
정조 4년
吏曹參議朴祐源疏曰。伏以臣昨於病伏涔涔之中。忽叨騎省恩除。萬無自力陳列之望。坐犯違傲。獲蒙恩罷。私分兢惶。方切感祝之忱。千萬夢想之外。又伏承三銓除命。薄罷經宿。恩除遽降。含恩畏義。所當竭蹶趨承之不暇。而第臣所患。非比一時偶感之症。痰癖衝亘。食飮全癈。中焦痞塞。神識昏薾。殆有垂盡之時者。今已浹朔。尙爾進退。而且臣生母。年方七耋。居恒沈綿之中。近患毒痢。度數頻數。氣息奄奄。臣於病中。左右扶將。躬視藥餌。以此情勢。豈有離捨供職之望乎。今於天牌之下。末由趨承。臣罪至此。實合萬殞。玆敢略控短章。仰瀆崇嚴。伏乞聖明。俯垂矜憐。特許遞改。以安私分。以便救護。千萬幸甚。答曰。省疏具悉。爾其勿辭。俟母病少間察職。
정조 4년
庚子六月十三日。兼春秋張顯慶。進賀兼謝恩正使錦城尉朴明源。副使行副司直鄭元始狀啓。臣等一行。本月初九日安州牧奏表文及咨文査對之由。已爲馳啓爲白有在果。初十日寅時量。禁軍宋錫祚。謝恩表正副本四道。咨文二道。禮物摠單一道。齎到於安州牧爲白有等以。臣等祗受後。與書狀官臣趙鼎鎭。安州牧使申應顯。魚川察訪朱萬离。眼同査對。則別無差誤處是白乎旀。追乎到付戶曹關文乙用良。譯官張㵓所齎來方物黃細苧布十疋。白細苧布十疋。黃花席五張。同時來到爲白有等以。依例改結裹。同爲齎去爲白乎旀。臣等一行。仍爲發向前站緣由。竝以馳啓爲白臥乎事。
정조 4년
庚子六月十三日卯時。上御誠正閣。藥房都提調入侍時。都提調鄭弘淳。右承旨徐有防。假注書洪光一。記事官李𤧣金載瓚。醫官吳道炯徐命偉崔宅中慶成運金成五。以次進伏訖。弘淳進前曰。聖體。若何。上曰。一樣矣。王大妃殿氣候。若何。上曰。近則有差勝之節矣。弘淳曰。近日不入竹瀝。或慮過涼乎。上曰。然矣。惠慶宮氣候。若何。上曰。一樣矣。弘淳曰。副提調魚錫定。自鄕上來云。卽爲牌招。何如。上曰。依爲之。出擧條藥房副提調魚錫定牌招事。榻前定奪命書傳敎曰。慈殿湯劑。逐日監煎之時。有難遲待其上來。提調兪彦鎬許遞。前望單子入之。上曰。進御淸暑六和湯。自今日停止事。出榻敎命書傳敎曰。向來所遭。昭晣無餘。雖使當之者申辨。何以過此。況今特除。意在念舊。則分義道理。安敢乃爾。都承旨魚錫定。從重推考。更卽牌招。上曰。農形如何。弘淳曰。今年可謂上上格矣。上曰。軍作米出於肅廟朝乎。弘淳曰。出於己酉庚戌年矣。上曰。南行則承旨除授外。無他通淸乎。弘淳曰。然矣。上曰。洪彦弼嘉善乎。弘淳曰。羅州賑恤後加資。而其後又爲嘉善。自上思之。而有此除矣。上曰。左副承旨入侍事。出榻敎上曰。左承旨金文淳牌招事。出榻敎左副承旨沈豐之入侍。命右承旨先退。命書傳敎曰。後日次係是應頉之日。次對進定於明日。命書傳敎曰。多臺有闕。闕啓亦已有日。奉命及在外臺諫。竝許遞。與未差之代。今日政差出。近日新除臺諫。率多元在外之人。以致變通之頻數。事甚未安。以此申飭該曹。命書傳敎曰。都政以親政爲之。上曰。藥房提調。待下批牌招察任事。出榻敎命退。諸臣以次退出。
정조 4년
庚子六月十三日申時。上御誠正閣。禮房承旨入侍時。右承旨徐有防。假注書徐美修。記事官李𤧣金載瓚。以次進伏訖。上命書傳敎曰。大政只隔數日。吏曹郞廳未差之代。今日政差出。又命書傳敎曰。旣示飭勵。且當庚炎。前承旨金文淳。禁推分揀。上曰。新除授承旨。牌招察任。出榻敎上曰。吏判金鍾秀。參判鄭民始。使之入侍。賤臣承命出。偕入。上曰。新差靈光郡守事。何也。鍾秀曰。臣於實錄廳。與摠裁官。語及此事。要使轉聞於首揆。以爲變通之地矣。似未及陳稟矣。臣之政注做錯。非止一再。草記陳疏。亦涉續續。又此趑趄矣。聖敎及此。爲先改差。更以文臣差送。好矣。上曰。卿言似不妨矣。鍾秀仍奏曰。昨日政靈光郡守。以武臣差出矣。追考曹在文蹟。則近年因特敎差送之外。溯考百餘年前。始有武臣差送之例。臣之矇未照檢。實爲惶悚。臣方待罪。而揆以政例。不可仍置。新除授靈光郡守具世勣改差。何如。上曰。依爲之。卿等勿待罪。出擧條上曰。今日新除南行承旨。果何如。鍾秀曰。其爲人。見重儕流。且蔭官。雖或爲該曹參議及府尹方伯。而至於承旨。則事係稀罕。渠亦想以爲榮耀矣。上曰。今日銓郞新望。好矣。尹行修之不爲行公。事甚無義。故俄纔處分矣。大抵名宦之與苦役。元是不相離者。而近日名宦者。皆厭避苦役。專事占便。亦甚無義矣。此後銓郞呈省記。準官案等事。皆令親自擧行。假郞廳之呈者。政院勿捧。假官則只令豫備。以爲有故時替行之地。可也。上曰。令番都政初仕。當爲幾窠。而昨政新除監役誰也。鍾秀曰。初仕姑未知當爲幾窠。而昨除者聞是。故相臣李慶億奉祀孫云矣。上曰。向日借銜者誰也。鍾秀曰。故參議李普觀之兄。而文識凡百。素稱優如矣。上曰。普觀亦豈非有文名者乎。鍾秀曰。然矣。而亦多讓於其兄矣。上曰。吏議朴祐源。當爲行公乎。民始曰。聞其身病親患。實難供職云矣。上曰。如吏判及兪彦鎬者。俱是篤老侍下。而亦皆居鄕。誠是悶事也。上曰。吏判所任實錄之役。今至幾年條乎。鍾秀曰。年則姑捨。月且無多矣。上曰。印出者幾許。而鑄字用何處所藏乎。鍾秀曰。一日所印。其數不多。而鑄字則用芸閣件矣。上曰。金文淳之與魚錫定。有何不相見之嫌耶。鍾秀曰。此乃文淳必講之嫌。而自其父祖已然。實是世所共知者矣。文淳之今番不出。勢固然也。上曰。其所以爲嫌者何事。本有可執之義否。有防曰。此是前冬徐有寧疏辨之事也。鍾秀曰。凡爲辛壬禍家者。孰不與咸原爲嫌。而至於金氏。則尤有所必避者矣。聞魚有鳳受學於金昌協。兩家之契。實有師生之誼矣。當辛壬建儲之時。金氏初議于咸原。則咸原佯曰。可之。末乃陰沮。終成一網之禍。若論辛壬之禍魁。則咸原是已。于今六十年之間。一世之所共傳者。如是矣。摠戎使向亦以此義疏陳。則文淳秉執。宜無異同矣。上曰。辛壬之事。咸原則似無可執之跡矣。鍾秀曰。國舅地處。與外朝有異。不預外政。而自通內逕。事爲之上。雖無顯迹。而機斡之際。安得無犯乎。至於虎龍辭勳之請。一鏡讓功之疏。咸原之心迹。有不可掩矣。上曰。曾於疏批。亦有所云云。而咸原之封勳辭疏。賓廳獻議。似可爲自脫之證矣。鍾秀曰。咸原處國舅之地。居群凶之間。安得不作此文具。以粧外面耶。及當甲辰之後。其所執論。反爲高峻。而欲以此服後世之議者。不亦難乎。上曰。雖使咸原。初無所干。而顧其地處。則終難免一世之疑謗矣。鍾秀曰。地處旣如此。作爲又如彼。則公議之來。將何以自解耶。上曰。以常情揣之。則或有陰扶陽擠之意者。不甚爲異否耶。今則時移事遠。更不欲追論矣。仍命退。諸臣以次退出。
정조 4년
行都承旨李性源坐。左承旨李亨逵坐。右承旨徐有防坐。左副承旨沈豐之坐直。右副承旨沈念祖坐。同副承旨李東泰坐直。注書金載瓚仕一員未差。假注書洪光一仕直。事變假注書吳泰賢仕。
정조 4년
李東泰啓曰。卽伏見慶尙右兵使洪和輔虎患申飭狀啓。則去五月二十九日封發者。始於今日來到。原狀啓雖已捧入。計其程途。則未免稽滯。該帥臣不能撿飭之失。不可無警。推考警責。何如。傳曰。允。
정조 4년
沈念祖。以都摠府言啓曰。今日入直內三廳。武兼禁軍及軍兵等。中日習射。請出標信。傳曰。日熱如此。停。
정조 4년
又以都摠府言啓曰。副摠管李明運。以御營中軍。軍兵等中日試放事。南小營晝仕出去之意。敢啓。傳曰。知道。
정조 4년
徐有防啓曰。今十五日常參。以上前開拆相値。頉稟之意。敢啓。傳曰。知道。
정조 4년
承旨前望單子入之。沈豐之落點。
정조 4년
傳于徐有防曰。新除授承旨牌招察任。
정조 4년
傳于沈念祖曰。承旨房仍。以左副爲軍士房。
정조 4년
李性源啓曰。本院今春夏等褒貶。當爲磨勘以入。而時無實注書。不得爲之之意。敢啓。傳曰。注書前望單子入之。待下批今日磨勘。
정조 4년
傳于李性源曰。吏曹佐郞前望單子入之。
정조 4년
吏曹佐郞前望單子入之。徐鼎修落點。
정조 4년
李性源啓曰。下番翰林金載瓚。旣移注書矣。假注書徐美修。身病猝重。勢難察任。今姑減下。其代假注書洪光一。姑令仍察。何如。傳曰。允。
정조 4년
傳于李性源曰。京兆堂上監司守令。今日政差出。
정조 4년
有政。吏批。判書金鍾秀式暇。參判鄭民始進。參議朴祐源未肅拜。吏批啓曰。判書金鍾秀式暇。參議朴祐源未肅拜。小臣獨政未安。何以爲之。敢稟。傳曰。仍爲之。又啓曰。公山判官今當差出。而本府以營下劇邑。物衆地大。素稱難治。不可不擇差。他道及同道有聲績未準朔已準限守令。竝擬。何如。傳曰。允。以宋樂爲獻納。尹東晩爲副校理。具允明爲刑曹判書。徐浩修爲戶曹參判。金鍾秀爲判義禁。李衍祥爲同義禁。李德鉉爲陜川郡守。李義寬爲靈光郡守。李敬養爲敦寧都正。三登縣令李宅源。戶曹正郞洪彦燮。仍任事承傳。李衍祥爲判尹。李鎭衡爲京畿監司。兪彦鉉爲江界府使。鄭東閔爲公山判官。
정조 4년
兵批。判書金華鎭。參判李𡊠。參議金蓍耇病。參知鄭志儉入直進。以尹東暹魚錫定李敬養兪彦鉉鄭福煥趙鎭衡爲副司直。趙思忠李性吾爲副司果。
정조 4년
李性源啓曰。刑曹判書具允明。牌不進推考傳旨。今方捧入。而今日貶坐。旣有特敎。則如是違牌。不卽擧行。事甚未安。更卽牌招。何如。傳曰。允。
정조 4년
李東泰啓曰。刑曹判書具允明。再牌不進推考傳旨。今方捧入。而貶坐命下之後。連事違召。不卽擧行。事甚未安。所當更請牌招。而一日三牌。有傷事體。何以爲之。敢稟。傳曰。更爲牌招。
정조 4년
李東泰。以弘文館言啓曰。新除授副校理尹東晩。時在京畿龍仁地。經筵入番事緊。請斯速乘馹上來事。下諭。傳曰。依啓。
정조 4년
傳于李東泰曰。騎馬四匹立之。
정조 4년
傳于沈念祖曰。日熱如此。滯囚可悶。判義禁金鍾秀牌招。使之開坐。
정조 4년
傳于李東泰曰。禮房承旨。馳詣宗廟景慕宮。奉審摘奸以來。
정조 4년
傳于沈豐之曰。各廳有薦武弁中。未霑一官人。區別年歲居住根派薦主。作爲冊子書入。其中宣薦禁軍及守部薦騎士。則各其名下。朔數懸錄書入事。分付兵曹。此後依官案例。初仕後次次修正事。定式之意。一體分付。
정조 4년
傳于沈豐之曰。奉審承旨入侍。
정조 4년
傳于李東泰曰。刑曹判書具允明許遞。前望單子入之。
정조 4년
傳于李東泰曰。刑曹判書。以在京無故人。斯速差出。待下批仍卽牌招。貶坐今日內擧行。
정조 4년
刑曹判書前望單子入之。金孝大落點。
정조 4년
傳于李東泰曰。新除授刑曹判書卽爲牌招。
정조 4년
沈豐之啓曰。判義禁金鍾秀。牌不進推考傳旨。今方捧入。而旣承疏批開坐有命。如是違召。不卽擧行。事甚未安。更卽牌招。何如。傳曰。允。
정조 4년
傳于李東泰曰。判義禁留待。
정조 4년
判義禁金鍾秀疏曰。伏以臣於賓筵退出之後。忽伏奉判金吾擢授之命。臣惶駭兢蹙。罔知攸措。噫。不肖如臣。受聖上特達之知。數年之中。致位正卿。此殆臣平生夢想之所不到。揆分踰濫。夙宵懍惕。恒懼不免於過福之災。尙可論更進一步。冥升而不知止乎。一品。崇秩也。王府。重任也。本非如臣憒劣。所可擬議。使臣以年歲踐歷久次而得之。猶屬僥冒。況臣出身立朝。甫踰十年。資近歷淺。最居人下。而一朝擧而畀之。不少難愼。廟剡已是意外。聖簡尤出誤恩。臣之驟躐亢極。一至於此。盈滿之招損。負乘之致寇。其理必無幸矣。微臣一身之顚仆。雖不足恤。其爲累淸朝綜核之政。傷聖上曲保之仁。非細故也。召牌之下。隨詣闕外。而轉身無路。短章呼籲。伏乞聖慈。俯賜鑑燭。亟命收還臣新授資級。以重公器。以安賤分。千萬之祝。臣無任屛營祈懇之至。謹昧死以聞。答曰。省疏具悉。今玆升擢。實循輿論。卿其勿辭。卽爲開坐。
정조 4년
右參贊黃景源疏曰。伏以臣頃入文字。以少伸螻蟻之誠。屬値嘉禮。不得上徹。愚衷耿耿。冒萬死仰瀆聰聽。伏惟聖明垂察焉。自古亂臣。犯天誅者。何可勝數。而至於竊弄權柄。擅出威福。脅持君父。而沮遏宗社大計。此神人之所共憤。而天地之所不容也。噫。國榮驕橫之罪。自干天誅。而廷中曾無一人爲國家討其罪者。賴皇天祖宗垂佑。重臣進箚。而聖心恍然覺悟。下明旨放歸田里。然兩司請竄之啓。亦已有日。而殿下不賜開允。臣竊憂之。伏念臣以先朝耆老。荷殿下知遇之恩。惟冀其未死之前。獲覩文子之誕降矣。今殿下踐位四年。尙未有儲嗣之慶。自朝廷公卿大夫。至閭巷父老庶民。靡不皇皇。日夜憂慮而不自已。彼國榮。獨何心腸。乃沮遏宗社大計乎。易曰。履霜堅氷。陰始凝也。馴致其道。至堅氷也。故曰非一朝一夕之故。其所由來者漸矣。今國家旣斥國榮。而置之田里之中。然殿下過於惻怛。不忍致法。群情安得以不抑鬱乎。且臣聞古之明王討有罪。惟恐國人之不共知也。重臣箚未上前。雖朝臣。猶未及知國榮之罪至於此也。況四方元元之民。又焉能知之哉。昔皇朝太祖皇帝。以李善長爲功臣。首賜鐵券。事無大小。皆委之。賞罰予奪。無不與決。作制書比之蕭何。光寵奕奕。而善長狎寵自恣。無人臣禮。惟庸誅。善長當坐。詔免死。孰謂太祖少恩也。及御史交章固請。然後乃從之。尙慮天下。知善長之勳。而不知善長之罪。故命作昭示三錄。使天下。咸知善長有人臣罔赦之罪也。夫太祖委任善長。而善長狎寵無嚴。自絶于天。於太祖日月之明。顧何傷乎。夫殿下委任國榮。而國榮狎寵無嚴。自絶于天。於殿下日月之明。亦何傷乎。臣以爲宜命館閣。輯重臣三司之箚及兩司合啓之辭。別爲一書。頒行八表。使國人。咸知國榮有沮遏大計之罪。恐不可已也。臣與國榮祖昌漢爲友。而又有同里之舊。故國榮年雖甚少。相周旋者亦久矣。當國榮致仕之時。士大夫爲其所欺。臣亦上疏薦文衡。而請留之。不知其負犯之重。至許以急流勇退。亦見其昏謬之甚也。伏惟殿下。亟命有司。勘臣昏謬之罪。以昭法紀。不勝幸甚。答曰。省疏具悉。有罪無罪。自有公議。予何容私於其間。而編書事。太沒商量矣。
정조 4년
庚子六月十四日酉時。上御誠正閣。奉審承旨入侍時。右承旨徐有防。假注書洪光一。記注官鄭必忠。記事官李𤧣。以次進伏訖。上命判義禁金鍾秀入侍。賤臣光一。承命偕入。上曰。卿之此任。不亦喜乎。卿之登科幾年後。爲此職乎。鍾秀曰。臣之登科後十一年矣。上曰。吏判大夫人見之。豈不喜乎。仍賜玉圈子一雙。上曰。大冢宰執金吾奎章閣提學。卿皆兼之矣。仍命退懸圈子。命退。諸臣以次退出。
정조 4년
行都承旨李性源坐。左承旨李亨逵坐直。右承旨徐有防坐直。左副承旨沈豐之坐。右副承旨李鎭恒在外。同副承旨沈念祖坐。注書金載瓚仕一員未差。假注書洪光一仕直。事變假注書吳泰賢仕。
정조 4년
藥房都提調鄭弘淳。副提調李性源啓曰。伏未審日間。聖體。若何。王大妃殿症候。益有差勝之節乎。今日臣等。率諸御醫入侍。仰承諸節爲宜。惠慶宮氣候。何如。臣等不任區區伏慮。敢來問安。竝此仰稟。答曰。知道。慈殿慈宮。氣候一樣。後日次入侍。宜矣。
정조 4년
徐有防。以內醫院官員。以都提調副提調意啓曰。提調洪樂性。今日問安。不爲仕進。卽爲牌招。何如。傳曰。允。
정조 4년
傳于李性源曰。吏兵房承旨。持褒貶啓本入侍。
정조 4년
黃海監司尹坊農形狀啓入啓後。備忘記。以本道農形雨澤狀聞事。纔下飭敎。何等截嚴。而觀此狀本雨澤。則不言何邑某郡。但曰。爲一犁一鋤云。而農形亦然。泛稱。麥則刈取。畓則除草云云。若此則安用狀聞爲哉。予雖深居九重。觀於節序與時候。足可料其然矣。藉令原狀啓。飭敎前封發。此乃元非待飭敎覺悟之事。大抵奏啓文字。想所詳審處。而眯昧至此。他可推知。可謂寒心之甚者。到今更爲飭諭。徒近屑屑。雖欲姑且含忍。而政院之循例捧入。誠是意外。該房承旨遞差。
정조 4년
傳于李亨逵曰。都承旨外。諸承旨竝牌招。以爲推移入直。
정조 4년
傳于徐有防曰。承旨前望單子入之。
정조 4년
承旨前望單子入之。李鎭恒落點。
정조 4년
吏曹。右副承旨李鎭恒。同副承旨沈念祖。
정조 4년
徐有防啓曰。新除授右副承旨李鎭恒。時在京畿驪州牧任所。斯速乘馹上來事。下諭。何如。傳曰。允。
정조 4년
李亨逵。以禮曹言啓曰。宗廟署各陵殿宮園墓及本曹郞廳四學童蒙敎官掌樂院通禮院奉常寺典牲署禮賓寺內醫院典醫監圖畫署官員等。今庚子年春夏等褒貶等第以入。而社稷署弘文館藝文館春秋館承文院成均館東西氷庫東西活人署司譯院觀象監惠民署東南關王廟官員等褒貶。各其司領事都提調提調堂上有故。不得一時磨勘之意。敢啓。傳曰。知道。
정조 4년
又以儀賓府言啓曰。本府郞廳。今庚子年春夏等褒貶。當爲磨勘。而首堂上錦城尉臣朴明源。奉命出疆。限內不得爲之之意。敢啓。傳曰。知道。
정조 4년
李性源。以敦寧府言啓曰。府郞廳等矣今春夏等褒貶等第。當爲磨勘。而首堂上身病。限內不得爲之之意。敢啓。傳曰。知道。
정조 4년
徐有防。以吏曹言啓曰。成均館學諭車信用。除拜後過限未肅拜。依例罷職。何如。傳曰。允。
정조 4년
又以兵曹言啓曰。本曹今庚子年春夏等褒貶時。訓鍊院主簿曺夏彬。參謁不進。依例推考警責。何如。傳曰。允。
정조 4년
李性源。以工曹言啓曰。本曹郞廳今庚子年春夏等褒貶及屬司繕工監尙衣院典涓司。今庚子年春夏等褒貶。合四度磨勘以入。而屬司掌苑署造紙署瓦署今庚子年春夏等褒貶。因其各該司提調之有故。限內不得磨勘。而繕工監掌苑署典涓司。去己亥年秋冬等褒貶。因各該司提調有故。限內不得磨勘。而其時官員。亦多有遷轉者。依例蕩滌。本曹啓本中。一字刀擦。惶恐。敢啓。傳曰。知道。
정조 4년
徐有防。以訓鍊都監禁衛營御營廳言啓曰。明禮門北邊宮墻頹毁處。今已畢築之意。敢啓。傳曰。知道。
정조 4년
又以禁衛營言啓曰。本營分授拱北門南邊宮墻頹圮處。今已畢築。把守西營入直軍二十名。依例撤還。使之還入直。而直所添入軍十名。亦爲撤罷之意。敢啓。傳曰。知道。
정조 4년
沈豐之。以禁衛營從事官。以都提調意啓曰。本營從事官及諸將官等。今庚子春夏等褒貶。磨勘以入之意。敢啓。傳曰。知道。
정조 4년
沈豐之啓曰。武臣官案修整以入。昨有成命。而今日申時已過。屢度催促。尙無動靜。事體所在。誠極未安。當該堂上。推考警責。何如。傳曰。允。
정조 4년
大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。校理姜忱。副校理朴天行。正言宋民載。修撰尹尙東權以綱啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答三司曰。不允。
정조 4년
大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。正言宋民載啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答兩司曰。不允。第六件七件事。亟停勿煩。
정조 4년
持平沈商賢啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。夬正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。夬正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答府曰。不允。第六件七件事。亟停勿煩。
정조 4년
正言徐有鍊啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。夬正王法。請減死罪人弼海。亟寢酌處之命。仍令王府。設鞫得情。夬正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。夬正王法。請逆賊尙魯。亟施孥戮之典。措辭見上新除授獻納宋樂。時在京畿利川地。請斯速乘馹上來事。下諭。答院曰。不允。第九件事。亟停勿煩。下諭事依啓。
정조 4년
內醫院提調洪樂性疏曰。伏以臣病伏奄奄中。忽伏承藥院提擧之命。驚惶感激。罔知攸措。召牌之下。固當竭蹶趨承。以伸嘗藥之義。而重經毒痁之餘。榮衛澌脫。眞元未復。又於日前。前症復發。寒熱迭作。症狀倍劇於始病。氣力益敗於重痛。欲起還仆。末由自力。不得不坐犯違傲。病裏惶隕。曷有其極。仍伏念臣百無肖似。偏蒙寵渥。頂踵毛髮。罔非洪造。赴蹈湯火。固所甘心。況玆半年之間。三除內局之任。恩榮溢涯。闔門感泣。耿耿一念。唯期筋力奔走。圖報萬一。而冬春以來。衰病交侵。便成癃痼之中。再患痁症。神息凜綴。時月之內。蠢動無路。禮闕起居之班。方切悚蹙之忱。天牌儼臨。又犯逋慢。罪上添罪。尤增隕越。玆敢疾聲哀籲於天地父母之前。伏乞聖明。俯垂諒察。亟遞臣藥院之任。仍治臣瀆擾之罪。以肅朝綱。以安賤分。千萬幸甚。臣無任屛營祈懇之至。謹昧死以聞。答曰。省疏具悉。院有副提調。勿辭。調理行公。
정조 4년
校理李敬一疏曰。伏以臣所帶春秋兼銜。與都承旨臣李性源。有姨從兄弟應避之嫌。揆以法例。在下當遞。玆敢援例陳章。伏乞聖明。特令遞改。以存公格。千萬幸甚。臣無任屛營祈懇之至。謹昧死以聞。答曰。省疏具悉。疏辭下該曹稟處。
정조 4년
庚子六月十五日辰時。上御誠正閣。吏兵房承旨。持褒貶啓本入侍。他承旨同爲入侍時。行都承旨李性源。左承旨李亨逵。右承旨徐有防。左副承旨沈豐之。同副承旨沈念祖。注書金載瓚。假注書洪光一。記事官李𤧣徐龍輔。以次進伏訖。上命書傳敎曰。殿最旣過。史官不備。注書金載瓚。還付翰林。命承旨輪讀貶目。有防曰。戶曹褒貶啓本。糊裹混入。其中殊涉不審。不可無警。磨勘堂上。竝推考。何如。上曰。依爲之。出擧條上曰。西部奉事申光權。以部官。而題目爲盍勉精約。點下。可也。上曰。禁衛營哨官李秉玉點下。仍命禁衛營從事官發牌。賤臣光一。承命出外分付。上曰。尹行修生點。可也。命書傳敎曰。殿最實是有國大政。若於黜陟之際。其規不一。則儘非所以重事體嚴考課之義。雖以一事言之。諸凡以公故不參人之等第。或書或不書。又或有以此居中。則殊非先朝新頒定式之本意。兩銓開坼日。詳加考閱。以爲草記釐正之地。上曰。禮房承旨出去。把摠以上等第。皆爲題目以入事分付。可也。上曰。寧海府使奇彦鼎。德山縣監李晶煥。光陽縣監李師曾。點下。上曰。堂上堂下前銜官案。釐正以入事。分付兵曹。可也。賤臣光一。承命出外分付。命書傳敎曰。再昨冬大政日。以文武堂上堂下前銜中。跡疎閥卑人之流落京鄕者。其存沒生死。選曹或多無以考知云。豈非大是疎漏事乎。雖欲振淹疏滯。其勢誠無如之何矣。伊時令銓堂。將此筵敎。行會諸道。凡文武前銜之生存人。毋論顯微。秩秩區別。報京司。以爲修整官案入啓之地。仍令身死人。應爲登聞人外。幾品以上則狀聞。幾品以下則報該曹之意。明有定式。伊後凡今幾年。未見有此等事擧行形止。必是兩銓。或諸道中。不有朝令。因仍抛置之致。其爲不審之失。不但有關紀綱而已。爲先以此意。自政院問于兩銓以啓。亦卽下諭諸道。使之據實狀聞。豐之曰。卽伏見江華留守趙㻐。洪忠水使柳鎭說。南兵使吳載熙。今春夏等褒貶啓本。則邊將無一人居下。殊無嚴明殿最之意。竝推考警責。何如。上曰。依爲之。出擧條豐之曰。卽伏見全羅左水使李文赫今春夏等褒貶啓本。則邊將無一人居中居下。殊無嚴明殿最之意。推考警責。何如。上曰。依爲之。出擧條性源曰。卽伏見洪忠監司沈頣之今春夏等褒貶啓本。則德山縣監李晶煥。宜置下考。而置之中考。致勤點下。慶尙監司趙時俊今春夏等褒貶啓本。則寧海府使奇彦鼎。宜置下考。而置之中考。致勤點下。全羅監司徐有隣今春夏等褒貶啓本。則守令無一人居下。光陽縣監李師曾。宜置下考。而置之中考。致勤點下。殊無嚴明殿最之意。竝推考警責。何如。上曰。依爲之。出擧條命書傳敎曰。近來考績之法。雖曰蕩然。邊將且與守令有間。觀此各道兵水營褒貶。則太不淬勵。但謄舊題而已。申飭之下。誠極駭然。而姑示薄警者。意在更觀前頭。統制使徐有大等諸閫帥。一倂緘辭。從重推考。命書傳敎曰。都目政處所。以宣政殿爲之。命退。諸臣以次退出。
정조 4년
庚子六月十五日申時。上御誠正閣。禮房承旨入侍時。右承旨徐有防。假注書洪光一。記事官李𤧣徐龍輔。以次進伏訖。上曰。參上及前銜。皆已修整乎。當初何不修整。如吏曹乎。知入。賤臣光一。承命回奏曰。當初不知吏曹之俱載參上及前銜。而只以實職載錄矣。今方修整以入云矣。上曰。坐直誰也。有防曰。李亨逵李東泰也。上曰。吏兵批開坐。以何日爲之乎。知入。賤臣光一。承命回奏曰。兵曹以明日開坐。吏曹則明日問政于大臣。再明日開坐云矣。上曰。官案如已修整。入之。賤臣承命出外。持官案以入。上曰。武弁中。雖無銜者。盡錄無漏之意。出外分付。可也。命退。諸臣以次退出。
정조 4년
行都承旨李性源坐。左承旨李亨逵坐。右承旨徐有防坐。左副承旨沈豐之坐直。右副承旨李鎭恒在外。同副承旨沈念祖坐直。注書二員未差。假注書洪光一仕李運彬仕直。事變假注書沈達漢仕。
정조 4년
沈豐之啓曰。密符親納。例也。而前京畿監司李衍祥。使其偏裨替納。事甚未安。依定式推考警責。何如。傳曰。允。
정조 4년
沈念祖啓曰。卽伏見刑曹罪人安道規取招啓目。則其所供辭。專事發明。極其猥越。該堂之一任其遊辭。循例修啓。殊極未安。原啓目雖捧入。而該堂不可無警。竝從重推考。何如。傳曰。允。近日堂陛。掃地無餘矣。當初本曹擧行。殆近兒戲。從後吏供拒逆。又極無嚴。有此無前蔑紀壞綱之事。堂上。其敢曰在家不知。苟究厥故。誰執其咎。一則堂上。二則堂上。目今群下。視法令如弁髦。而縱吏肆恣。又胡至於此極。大違簡拔之意。復何假借。兵曹判書金華鎭。爲先罷職。該吏更令捧拱。徒近屑越。原供辭勿施。遠地定配。
정조 4년
李性源。以吏曹言啓曰。今十九日都目政事爲之之意。敢啓。答曰。知道。
정조 4년
吏曹口傳政事。以金載瓚單付檢閱。
정조 4년
沈豐之啓曰。事變假注書吳泰賢。身病猝重。勢難察任。今姑改差。何如。傳曰。允。
정조 4년
注書金載瓚移職代。以李運彬爲假注書。
정조 4년
事變假注書吳泰賢改差代。以沈達漢爲事變假注書。
정조 4년
李性源。以吏曹言啓曰。新除授咸興判官洪述祖呈狀內。矣身老母。素患痰癖之症。方當盛熱。頻頻發作中。近添暑癨。委頓床席。連試藥餌。有加無減。矣身無他兄弟姊妹。實無離捨遠赴之勢。斯速入啓變通云。親病旣如是危重。則有難强令赴任。依例罷黜。何如。傳曰。允。
정조 4년
沈念祖。以刑曹言啓曰。罪人安道規。遠地定配事。命下矣。依傳敎罪人安道規。全羅道靈巖郡定配所。卽爲押送之意。敢啓。傳曰。知道。
정조 4년
備忘記。傳于李性源曰。判尹李衍祥爲兵曹判書。待交龜卽爲牌招。傳授命召。
정조 4년
以京畿監司兼銜稟。傳于李性源曰。政事當日爲之。兵馬水軍節度使。令次堂擧行。
정조 4년
傳于李性源曰。京畿監司入侍。
정조 4년
傳于李性源曰。政官入侍。
정조 4년
備忘記。傳于李性源曰。京畿監司。當日辭朝。
정조 4년
吏批。判書金鍾秀式暇。參判鄭民始進。參議朴祐源未肅拜。同副承旨沈念祖進。吏批啓曰。判書金鍾秀式暇。參議朴祐源未肅拜。小臣獨政未安。何以爲之。敢稟。傳曰。仍爲之。又啓曰。咸興判官。今當差出。而本府以營下劇色。物衆地大。素稱難治。不可不擇差。他道有聲績未準朔守令。竝擬。何如。傳曰。允。以柳孟養爲副修撰。李福源爲工曹判書。金鍾秀爲同成均。金夏材爲同春秋。金鍾秀爲繕工提調。李衍祥爲軍器提調。朴宗珪爲韓山郡守。金蓍耇爲驪州牧使。金愚爲咸興判官。以李衍祥單付訓鍊都監提調禁衛提調御營提調。贈吏判金致萬。贈左贊成例兼。故參判金希魯。贈吏判例兼。以上判義禁金鍾秀兩代追贈。兵批。判書李衍祥病。參判李𡊠入直進。參議金蓍耇病。參知鄭志儉病。左副承旨沈豐之進。以李東泰爲副司直。留營別將具世勣。仍任事承傳。
정조 4년
徐有防啓曰。差備報時。事體何等重大。而向日申飭之後。今日寅時。又不入之。極爲駭然。當該禁漏官。令攸司從重科治。何如。傳曰。允。
정조 4년
沈豐之啓曰。兵曹判書李衍祥牌不進推考傳旨。今方捧入。而命召傳授。不可少緩。更卽牌招。何如。傳曰。允。
정조 4년
備忘記。傳于李亨逵曰。宮産甚少。調度之艱乏可知。何拘定式。縣主房元定田在中。幾十結加給。與前所劃給數。準百結。劃定。使草記事。分付戶曹。
정조 4년
以全羅監司狀啓。六月令薦新新稻米。限內不得封進。惶恐待罪事。傳于沈念祖曰。勿待罪事。回諭。
정조 4년
兵曹判書李衍祥上疏曰。伏以臣待罪畿藩。殆將半歲。觸事憒憒。居常愧懼。日昨賓筵。特下內遷之敎。仍畀京兆之任。旣解重擔。旋紆器使。隨地恩造。若偏臣身。臣方鐫心感激。攢手頌祝。擬於納節之日。仰伸叩謝之義。少效竭蹶之忱。忽於千萬意慮之外。以臣爲本兵之長。繼以天牌踵臨。臣於是驚惶恐越。五內失守。實不知措躬之所也。噫。臣跡本多拘。才乏適用。遲徊冗散。尙切兢恧。一切權要之任。初非臣夢寐之所敢到。則今此新命。何爲而至及於千不近萬不似之臣身也哉。職名之不稱。私分之罔措。固已萬萬惶惑。而恐涉例讓。不敢縷陳。顧念中批特授。固非聖朝之美事。雖尋常職任。猶不免見議於一世。至如中權重寄。責任尤別。非可以人人而堪承者。則此不但只關於臣身。亦豈不爲累於我聖上愼簡之政哉。反覆揣量。決無冒膺之望。替納密符。竟犯違傲之科。玆敢披瀝肝血。短章呼籲。伏乞聖慈。天地父母。俯賜鑑燭。亟收臣新授之任。仍治臣逋慢之罪。以重公器。以肅朝綱。不勝大願。臣無任屛營祈懇之至。答曰。省疏具悉。特授意在歷試。卿其勿辭。速卽行公。
정조 4년
沈念祖啓曰。兵曹判書李衍祥。疏批已下。命召傳授。一時爲急。更卽牌招。以爲傳授之地。何如。傳曰。允。
정조 4년
敎京畿監使李鎭衡書曰。王若曰。八路旬宣之權。孰非難愼。三輔控制之責。尤重保釐。苟非望實之素隆。曷膺藩翰之殊寄。惟卿。簡澹謹約之操。詞翰經史之工。斂之而藏。十載南山弊屋。發以爲用。一念北闕孤忱。泛若虛舟。卿雖自任以樗櫟之散。登諸淸廟。予則已知爲瑚璉之珍。所以自在於春宮。深幸得來於雷肆。奚但資裨益於講磨討論之際。實是賴協贊於艱難危疑之時。位雖卑於亞卿。曷云少償。才惟難於當世。每念不忘。旣歷試於兩都。張益州之威鎭可仗。亦賜告於三月。汲長孺之藥裹如何。惟我千里之畿。實爲四方之本。陵園供灑掃之禮。月遊衣冠。山川壯控衛之形。天作襟帶。五百里納秸之地。爲任不輕。三十州憩棠之才。故愼其簡。矧當課勸之際。宜仗忠藎之姿。玆授卿以京畿觀察使兼兵馬水軍節度使開城府留守江華府留守巡察使。卿其勉恢良獻。祗服寵命。用寬猛而相濟。責盡撫犘。念黜陟之惟明。政嚴考課。惟威重可以彈壓奸猾。惟仁惠可以保恤寡孤。宣化承流。旣托方面之重。殫忠竭力。無孤簡心之恩。於戲。揀多少宰班之中。予有恃也。處密邇都門之外。卿其欽哉。故玆敎示。想宜知悉。知製敎尹尙東製進
정조 4년
三司合啓。大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。校理姜忱。副校理朴天行。正言宋民載。修撰權以綱尹尙東。副修撰金履禧啓曰。請喬桐府黜置罪人鄭致達妻。快正王法。以洩神人之憤。請還寢遠竄罪人韓翼謩。金吾草記勿施之命。仍施遠竄之典。請放歸田里罪人金相福。亟令王府。拿鞫嚴問。快正王法。請黑山島圍籬罪人龜柱。亟加嚴鞫。快正王法。請削黜罪人洪樂純。爲先中道付處。措辭見上答曰。不允。
정조 4년
兩司合啓。大司憲鄭一祥。大司諫宋煥喆。司諫沈命德。掌令柳孟養。持平李濟萬沈商賢。正言宋民載啓曰。請彦衡養遂獻遂。竝令王府。設鞫嚴問。請還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請物故罪人志恒之支屬應坐者。絶島散配。請洪國榮。爲先亟施遠竄之典。措辭見上答曰。不允。第六件七件事。亟停勿煩。
정조 4년
府啓。持平李濟萬啓曰。請大靜縣爲奴罪人金壽賢。依律處斷。請興陽縣爲奴罪人河翼龍。南海縣爲奴罪人金重得。亟令王府。設鞫得情。快正王法。請梁山郡定配罪人錫達。依律處斷。請大靜縣定配罪人聖中。亟令王府。設鞫嚴問。期於得情。快正王法。請削版罪人有臣宗甲義駿。竝令王府。設鞫嚴問。依律處斷。請鍾城府定配罪人趙濟泰。海南縣定配罪人李潤成。更令王府。設鞫得情。施以當律。請楸子島定配罪人趙嵎。亟寢酌處之命。仍令王府。設鞫得情。快正王法。請薪智島荐棘罪人瑩中。設鞫嚴問。快施當律。請濟州牧定配罪人後樂。亟令王府。更加嚴鞫。期於得情。請三水府定配罪人孫效忠。泗川縣定配罪人柳仁培。放逐本鄕罪人李鳳昌沈德一李德成。罪人申世輝蔡伯周盧聖翊。仍令王府。更加嚴鞫。期於得情。請楸子島安置罪人李普行。亟令王府。拿鞫嚴問。措辭見上答曰。不允。第六件第七件事。亟停勿煩。
정조 4년
院啓。正言宋民載啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請海南縣定配罪人李弘濟。亟令王府。設鞫嚴問。請大靜縣定配罪人聖中。放逐罪人有臣宗甲義駿等。竝令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬爀。更令王府。嚴鞫得情。快正王法。請定配罪人具翼遠。亟寢酌處之命。仍令王府。嚴鞫得情。快施當律。請減死安置罪人大燮。亟寢酌處之命。仍令王府。設鞫得情。快正王法。請減死罪人弼海。亟寢酌處之命。仍令王府。設鞫得情。快正王法。請遠竄罪人安兼濟李宅鎭。亟命王府。竝加嚴鞫。期於得情。依律處斷。請恒善支屬。亟命散配。日謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請固城縣投畀罪人李鎭常。巨濟府絶島安置罪人朴宗集。亟令王府。拿鞫得情。施以當律。請濟州牧減死定配罪人範聖。依律處斷。請減死定配罪人德秀。亟令王府。更加嚴鞫。快正王法。請逆賊尙魯。亟施孥戮之典。措辭見上答曰。不允。第九件事。亟停勿煩。
정조 4년
庚子六月十六日。兼春秋洪光一。刑曹啓目。差備報時。事體重大。今日寅時。又不入之。當該禁漏官朴思益。因傳敎。從重科治。朴思益旣已遲晩。自本曹考律科罪爲白乎旀。廳直之莫重報時。中間遲滯。亦爲一體勘罪。何如。傳曰。罰已行。而且當盛暑。分揀放送爲良如敎。
정조 4년
庚子六月十六日辰時。上御誠正閣。右承旨入侍時。右承旨徐有防。假注書洪光一。記事官李𤧣徐龍輔。以次進伏訖。有防曰。昨日以金載瓚還付翰林事。下敎。而無口傳付職之命。故該曹尙不擧行云。注書金載瓚。以口傳還付翰林事。分付該曹。何如。上曰。依爲之。出擧條上曰。注書出去。書擧條以入。可也。賤臣光一。承命書入。命退。諸臣以次退出。
정조 4년
庚子六月十六日辰時。上御誠正閣。同副承旨入侍時。同副承旨沈念祖。假注書洪光一。記事官李𤧣徐龍輔。以次進伏訖。上曰。宋史看過幾何。念祖曰。纔看中半矣。上曰。何時訖乎。念祖曰。近甚日熱。臣未能刻期披閱矣。以勿刋人名下敎。而第人名許多。刋去。何如。上曰。若刊去則爲新板矣。念祖曰。無所載事蹟。而但錄官職履歷者。刋去。何如。上曰。依爲之。命退。諸臣以次退出。
정조 4년
庚子六月十六日未時。上御誠正閣。京畿監司政官同爲入侍時。京畿監司李鎭衡。吏曹參判鄭民始。左承旨李亨逵。假注書李運彬。記事官徐龍輔金載瓚。以次進伏訖。上曰。畿伯之病。近得差可乎。鎭衡曰。賤疾今得少差矣。上曰。畿伯任重矣。鎭衡對曰。如臣微才。有難承當矣。上曰。騎判新除。予無適莫矣。今無異一初之政。而可有爲之秋也。上下協心。何憂不治。況今都政在近。黜陟之際。事當殫竭誠心。恢張公道。尤不可廣嫌路也。然後可以肅淸朝著。厭服物情。至於久勤初入仕堂上薦望。似有難於吏批矣。民始曰。兩銓俱難。而兵批似尤難矣。命書傳敎曰。本兵體重。大政隔日。而巧値事會。旬日之間。判堂之遷遞頻仍。雖出於不獲已也。實有臨陣易將之歎。況新判書。初當新局。若不恢公祛嫌。精白淬勵。則何以副一初改觀之衆情乎。不徒此也。出仕然後。可以及期日擧行。政院以此意。申飭兵曹。亨逵曰。伏見京畿前監司李衍祥有旨。祗受狀啓。則十五日成貼下送者。今日始爲封啓。殊涉稽忽。推考警責。何如。上曰。依爲之。出擧條命畿伯先退。有頃。以次退出。
정조 4년
行都承旨李性源坐。左承旨李亨逵坐。右承旨徐有防坐直。左副承旨沈豐之坐直。右副承旨李鎭恒在外。同副承旨沈念祖坐。注書二員未差。假注書洪光一仕李運彬仕直。事變假注書沈達漢仕。
정조 4년
徐有防啓曰。兵曹判書李衍祥。昨日旣入闕中。兼帶知義禁。不爲肅謝。事甚未安。推考警責。何如。傳曰。允。
정조 4년
李亨逵啓曰。頃因戶曹草記。慶尙道河東府宮納米裝載秋船致敗。當該守令。指名現告事。允下已數月。而狀啓今始來到。其間稽滯。殊涉未安。該道道臣。推考警責。何如。傳曰。允。